חולד גדול-ראש

חולד גדול-ראש (שם מדעי: Tachyoryctes macrocephalus) הוא מין ממשפחת החולדיים שבסדרת המכרסמים החי רק בהרי בל (Bale Mountains) שבאתיופיה.

מאפיינים 
זהו מכרסם בגודל 300-1,000 גרם ובאורך 31 ס"מ. הוא בעל ראש גדול עם שיניים בולטות ועיניים מוגבהות המופנות קדימה. מכרסם זה חי במחילות מתחת לאדמה ומשתמש בכפותיו הגדולות כדי לחפור.

הוא מצוי רק באזורי ערבות דשא הרריים בגובה של מעל 2,600 מ', באזור הגבוה ביותר באפריקה. הוא יכול להתרבות בקצב גבוה מאוד. טורפו העיקרי הוא זאב חבשי, מין כלב אנדמי הקרוב לזאב ונמצא בסכנת הכחדה. הזאב מצליח לארוב לחולדים בקרבת מאורתם. בשונה מחולדים אחרים הוא איננו מחפש את מזונו מתחת לאדמה ועסוק בחיפוש של עלים צעירים, עשבים ונצרים מעל הקרקע.

קישורים חיצוניים

הערות שוליים

טקסונים שתוארו בידי אדוארד ראפל
חולדיים
אתיופיה: מינים אנדמיים
אתיופיה: יונקים
בעלי חיים שתוארו ב-1842